ai4bharat/Pralekha huggingface dataset:
आयुष
आयुष मंत्रालय ने जीवनशैली से संबंधित बीमारियों के उपचार के लिए आयुर्वेद को मुख्यधारा की पद्धति के तौर पर बढ़ावा देने के लिए विनोबा सेवा प्रतिष्ठान के तत्वावधान में ‘आयुर्वेद पर्व’ का आयोजन किया
विनोबा सेवा प्रतिष्ठान  ने जीवनशैली से संबद्ध रोगों के उपचार के लिए आयुर्वेद को मुख्यधारा की पद्धति के तौर पर बढ़ावा देने के लिए आयुष मंत्रालय के तत्वावधान में 26 से 28 मार्च 2021 तक भुवनेश्वर में तीन दिवसीय “आयुर्वेद पर्व” का सफलतापूर्वक आयोजन किया।
इस तीन दिवसीय कार्यक्रम का उद्घाटन पद्म विभूषण डॉ. रघुनाथ महापात्रा, सदस्य राज्यसभा, श्री नाबा किशोर दास, स्वास्थ्य एवं परिवार कल्याण मंत्री, ओडिशा सरकार और श्री त्रिलोचन माझी, निदेशक आयुष, ओडिसा सरकार ने किया। इस दौरान अन्य गणमान्य व्यक्ति भी उपस्थित रहे।
इस अनोखी पहल का उद्देश्य न केवल आम लोगों के बीच आयुर्वेद को अधिक से अधिक स्वीकार्य बनाना है, बल्कि इसे वर्तमान जीवनशैली से जुड़ी बीमारियों के उपचार की मुख्य पद्धति के तौर पर लोकप्रिय भी बनाना है। आयुष मंत्रालय ने इस कार्यक्रम के लिए अपनी ओर से पूर्ण समर्थन दिया है।
इस तीन दिवसीय कार्यक्रम के दौरान विभिन्न विशेषज्ञों और शोध कर्ताओं ने लगभग 25 शोध पत्र प्रस्तुत किए। इस पहल से लोगों में जबर्दस्त प्रतिक्रिया देखने को मिली और हजारों मरीजों ने आयुर्वेदिक उपचार पद्धति के प्रति अपना भरोसा व्यक्त किया। इस दौरान उनकी बीमारियों का निदान भी किया गया और दवाएं भी दी गई।
इस कार्यक्रम में वर्तमान परिस्थितियों में आयुर्वेद को बढ़ावा देने की आवश्यकता पर जोर दिया गया। कोविड-19 महामारी ने विश्व स्तर पर जनसंख्या को प्रभावित किया है और यह सभी देशों के लिए गंभीर चुनौती बन चुका है।
इस कार्यक्रम के समापन समारोह में ओडिशा विधानसभा के अध्यक्ष डॉ. सूर्यनारायण पात्रो और अन्य विशिष्ट अतिथि भी उपस्थित रहे।
स्वास्थ्य एवं परिवार कल्याण मंत्रालय
भारत कोविड-19 परीक्षणों में लगातार नए कीर्तिमान हासिल कर रहा है
लगातार 2 दिनों तक 11.70 लाख से अधिक नमूनों की जांच की गई
बहुत अधिक परीक्षण स्तरों के बावजूद, दैनिक पॉजिविटी दर 7.5% से कम तथा संचयी पॉजिविटी दर 8.5% से कम है
दैनिक परीक्षण क्षमता 10 लाख से अधिक बढ़ाने के लक्ष्य को सफलतापूर्वक अर्जित करने के बाद भारत ने लगातार दो दिन कोविड-19 परीक्षणों के मामले में नया कीर्तिमान हासिल किया है। इन लगातार दो दिनों में पूरे देश में 11.70 लाख से अधिक नमूनों की जांच की है। पिछले 24 घंटों में 11,69,765 नमूनों की जांच की गई है। किसी अन्य देश ने अभी तक बहुत अधिक दैनिक परीक्षण के इन स्तरों को अर्जित नहीं किया है। दैनिक परीक्षणों में आई तेजी के कारण संचयी परीक्षण लगभग 4.7 करोड़ हो गये हैं। अभी तक संचयी परीक्षणों की संख्या 4,66,79,145 हो गई है।
इस बहुत अधिक दैनिक परीक्षण के बावजूद दैनिक पॉजिविटी दर अभी भी 7.5% से कम है, जबकि संचयी पॉजिविटी दर 8.5% से कम है। ये परिणाम केन्द्र सरकार की अगुवाई वाली ‘टेस्ट ट्रेक ट्रीट’ रणनीति की सफलता को दर्शाते हैं, जो अधिकांश राज्यों/केंद्रशासित प्रदेशों द्वारा प्रभावी रूप से लागू की जा रही है।
व्यापक पैमाने पर लगातार उच्च परीक्षणों से शीघ्र निदान, शीघ्र आइसोलेशन और समय पर मरीजों को अस्पताल में भर्ती कराने में सहायता मिली है। होम आइसोलेशन और अस्पताल दोनों में ही बेहतर पर्यवेक्षण से मानक उपचार प्रोटोकॉल पर आधारित प्रभावी उपचार के कारण भी कम मृत्यु दर हुई है। मृत्यु दर 1% से कम करने के उद्देश्य से भारत की मामला मृत्युदर  1.74% हो गई है, ऐसा लगातार मृत्यु दर में मजबूत गिरावट के कारण हुआ है।
परीक्षण स्तरों में भारत में व्यापक बढ़ोतरी पूरे देश में नैदानिक प्रयोगशाला नेटवर्क के निरंतर विस्तार के कारण हुई है। आज सरकारी क्षेत्र में 1025 और निजी क्षेत्र में 606 प्रयोगशालाएं काम कर रही है। इससे पूरे देश में कुल मिलाकर 1631 प्रयोगशालाएं हो गई है, जिनसे प्रयोगशालाओं का मजबूत नेटवर्क उपलब्ध हुआ है।
ये प्रयोगशालाएं इस प्रकार हैं:
वास्तविक समय आरटी पीसीआर आधारित परीक्षण प्रयोगशालाएं: 827 
ट्रूनेट आधारित परीक्षण प्रयोगशाला: 683 
सीबीएनएएटी आधारित परीक्षण प्रयोगशालाएं: 121 
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/ और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।
रेल मंत्रालय
रेलवे परिसरों  में मुंह को ढकना / फेस मास्क पहनना जरूरी
रेलवे परिसर में फेस मास्क / कवर नहीं पहनने वाले व्यक्तियों  पर अधिकृत रेलवे अधिकारियों द्वारा भारतीय रेलवे के नियम 2012 के तहत जुर्माना  लगाया जाएगा।
भारतीय रेलवे ने कोविड -19 महामारी को दोबारा फैलने से रोकने के लिए विभिन्न उपाय किए
भारतीय रेलवे, स्वास्थ्य और परिवार कल्याण मंत्रालय तथा गृह मंत्रालय द्वारा समय-समय पर जारी दिशानिर्देशों के अनुसार, कोविड -19 महामारी को दोबारा फैलने से रोकनेके लिए विभिन्न उपाय कर रहा है। महामारी को फैलने से रोकनेके लिए विशिष्ट दिशानिर्देशों में से एक फेस मास्क / कवर पहनना है।
भारतीय रेलवेद्वारा 11.05.2020 को ट्रेनों की आवाजाही के लिए मानक परिचालन प्रक्रिया  के पैरा 2.3  में कहा गया है कि “सभी यात्रियों को यह सलाह दी जाती है कि वे प्रवेश के दौरान और यात्रा के दौरान फेस कवर / मास्क पहने हुए हों”।
इस बारे में, भारतीय रेलवे के  नियम 2012 के अनुपालन के संबंध मेंवाणिज्यिक परिपत्र संख्या 2012 के 76 दिनांक 14.12.2012 की देखें राजपत्र अधिसूचना संख्या जीएसआर 846  दिनांक 26.11.2012 देखें उक्त राजपत्र अधिसूचना के पैरा 3   को। रेलवे कर्मियों में स्वच्छता और सफाई को प्रभावित करने वाले कार्यों पर रोक के तहत अन्य बातों के अलावा इसे शामिल किया गया है कि कोई भी व्यक्तिकिसी भी रेलवे परिसर में नहीं थूकेगा।
कोविड -19 की स्थिति के मद्देनजर, थूकने और किसी भी व्यक्ति द्वारा मास्क नहीं पहनने के कारण इसी तरह का कुछ अन्य कार्य करने तथा रेलवे परिसर  में प्रवेश पर नियंत्रण महत्वपूर्ण है ताकि अशुद्ध / अस्वच्छ परिस्थितियों से बचा जा सके जिनसेजीवन/ सार्वजनिक स्वास्थ्य को खतरा हो सकता है। ।
इसके अनुसार, थूकने और इसी प्रकार के कार्य को रोकने तथा रेलवे परिसरों ,में सभी व्यक्तियों द्वारा फेस मास्क / फेस कवर पहनना सुनिश्चित करनेके लिए भारतीय रेलवे के अंतर्गत500 रुपये तक का जुर्माना नियम 2012 के तहत अधिकृत रेलवे अधिकारियों द्वारा रेलवे परिसर  में फेस मास्क / कवर न लगाने वाले व्यक्तियों पर लगाया जाएगा।
वित्त मंत्रालय
कच्चा पाम तेल, आरबीडी पाम तेल, अन्य – पाम तेल, कच्चा पामोलिन, आरबीडी पामोलिन, अन्य-पामोलिन, कच्चा सोयाबीन तेल, पीतल कतरन , पोस्ता दाना, सुपारी, सोने और चांदी के टैरिफ मूल्यों में परिवर्तन अधिसूचित
सीमा शुल्क अधिनियम, 1962  की धारा 14 की उपधारा  के तहत मिले अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड  ने आवश्यक समझते हुए वित्त मंत्रालय  में भारत सरकार की अधिसूचना संख्या 36/2001-सीमा शुल्क , दिनांक 3 अगस्त 2001, जिसे भारत के गजट में विशेष रूप से संख्या एस.ओ. 748  के नाम से भाग-।।, अनुभाग-3, उप-अनुभाग  में दिनांक 3 अगस्त, 2001 को प्रकाशित किया गया है, में निम्नलिखित संशोधन किये हैं।
उपर्युक्त अधिसूचना में, तालिका-1, तालिका-2 और तालिका-3 के लिए निम्नलिखित तालिकाओं को प्रतिस्थापित किया जाएगा : -
तालिका – 1
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
1511 10 00
|
|
कच्चा पाम तेल
|
|
525 
|
|
2
|
|
1511 90 10
|
|
आरबीडी पाम तेल
|
|
556 
|
|
3
|
|
1511 90 90
|
|
अन्य - पाम तेल
|
|
541 
|
|
4
|
|
1511 10 00
|
|
कच्चा पामोलिन
|
|
559 
|
|
5
|
|
1511 90 20
|
|
आरबीडी पामोलिन
|
|
562 
|
|
6
|
|
1511 90 90
|
|
अन्य - पामोलिन
|
|
561 
|
|
7
|
|
1507 10 00
|
|
कच्चा सोयाबीन तेल
|
|
709 
|
|
8
|
|
7404 00 22
|
|
पीतल कतरन

|
|
3487 
|
|
9
|
|
1207 91 00
|
|
पोस्ता दाना
|
|
3350 
तालिका-2
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
71 या 98
|
|
किसी भी रूप में सोना, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 356 और 358 में दर्ज प्रविष्टियों का लाभ उठाया जाता है
|
|
452 प्रति 10 ग्राम
|
|
2
|
|
71 या 98
|
|
किसी भी रूप में चांदी, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 357 और 359 में दर्ज प्रविष्टियों का लाभ उठाया जाता है
|
|
477 प्रति किलोग्राम

तालिका-3
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
080280
|
|
सुपारी
|
|
3920”
रक्षा मंत्रालय
भारत के राष्ट्रपति ने आर्मी एयर डिफेंस के जवानों को प्रसिडेंट्स कलर्स से नवाजा
भारत के राष्ट्रपति श्री रामनाथ कोविंद ने एक स्वतंत्र इकाई के रूप में आर्मी एयर डिफेंस के 25 वर्ष पूरे होने पर 28 सितंबर 2019 को गोपालपुर मिलिट्री स्टेशन में आर्मी एयर डिफेंस के जवानों को प्रसिडेंट्स कलर्स से सम्मानित किया। आर्मी एयर डिफेंस के जवानों की ओर से यह सम्मान आर्मी एडी सेंटर द्वारा प्राप्त किया गया।
प्रसिडेंट्स कलर्स शांति एवं युद्ध की स्थिति के दौरान राष्ट्र की सुरक्षा में सशस्त्र बलों की रेजिमेंट के अमूल्य योगदान को मान्यता देने वाला सर्वोच्च सम्मान है। द्वितीय विश्व युद्ध के दौरान एयर डिफेंस की टुकड़ियों ने विभिन्न अभियानों जैसे बर्मा अभियान, इम्फाल और कोहिमा की घेराबंदी, रंगून को दोबारा हासिल करने का अभियान, अराकान, मायितकाइना, हांगकांग, सिंगापुर, मलाया, बहरीन, इराक और फारस में कई अभियानों में भाग लिया और कई वीरता पुरस्कार प्राप्त किए। इन वीरता पुरस्कारों में चार मिलिट्री क्रॉस, ब्रिटिश साम्राज्य का एक पदक, सात भारतीय विशिष्ट सेवा पदक और ब्रिटिश साम्राज्य के दो आदेश शामिल हैं। एयर डिफेंस 1940 से आर्टिलरी के एक हिस्से के रूप में अस्तित्व में रहा है, लेकिन एक स्वतंत्र इकाई के रूप में इसे 1994 में मान्यता दी गई थी। इस कोर को अब तक 2 अशोक चक्र, 2 कीर्ति चक्र, 20 वीर चक्र, 9 शौर्य चक्र और 113 सेना पदक से सम्मानित किया गया है। इसके अलावा इस कोर को 1971 के भारत-पाकिस्तान युद्ध के दौरान चार युद्ध सम्मान और 55 मेंशन-इन-डिस्पैच दिए गए हैं।
इस टुकड़ी के नेतृत्व में एक प्रभावशाली परेड की शुरुआत में राष्ट्रपति को राष्ट्रीय सलामी दी गई। राष्ट्रपति ने अपने संबोधन में राष्ट्र की एकता, अखंडता और संप्रभुता की रक्षा करने में भारतीय सशस्त्र बलों और विशेष रूप से आर्मी एयर डिफेंस के जवानों की शानदार विरासत को याद किया।
इस कार्यक्रम में तमाम वरिष्ठ अधिकारियों एवं गणमान्य लोगों ने भाग लिया। इस अवसर पर ओडिशा के राज्यपाल श्री गणेशी लाल और ओडिशा सरकार के अन्य वरिष्ठ अधिकारी मौजूद थे।
पेयजल एवं स्वच्छता मंत्रालय
एमडीडब्ल्यूएस और डीएफएस की संयुक्त पहल से जल एवं स्वच्छता के लिए स्वच्छ क्रेडिट को मिलेगी रफ्तार
पेयजल एवं स्वच्छता मंत्रालय  ने वित्तीय सेवा विभाग  के साथ मिलकर आज एक कार्यशाला का आयोजन किया ताकि डीएफएस के स्वच्छता पखवाड़े के दौरान बड़े बैंकों एवं वित्तीय संस्थानों द्वारा जल एवं स्वच्छता  क्षेत्र में ऋण बढ़ाने के लिए 'स्वच्छ क्रेडिट' को बढ़ावा दिया जा सके। इस कार्यशाला में सार्वजनिक और निजी क्षेत्र के प्रमुख बैंकों, गैर-बैंकिंग वित्तीय संस्थानों, एमएफआई और यूनिसेफ, वर्ल्ड बैंक एवं वाटर डॉट ओआरजी जैसे विकास भागीदारों के वरिष्ठ प्रतिनिधियों ने भाग लिया।
प्रतिभागियों का स्वागत एमडीडब्ल्यूएस में संयुक्त सचिव श्री समीर कुमार और वाटर डॉट ओआरजी के प्रबंध निदेशक सुश्री वेदिका भंडारकर ने किया जिन्होंने डब्ल्यूएएसएच क्षेत्र को ऋण देने के लिए कारोबार की रूपरेखा और 80,000 करोड़ रुपये से अधिक के बाजार अवसर के बारे में बताया। सुश्री भंडारकर ने कहा कि पिछले कुछ वर्षों के दौरान भारत में 2,800 करोड़ रुपये के 20 लाख डब्ल्यूएएसएच ऋण पहले ही वितरित किए जा चुके हैं जिनमें पुनर्भुगतान की दर 99 प्रतिशत से अधिक रही।
एमडीडब्ल्यूएस में सचिव श्री परमेश्वरन अय्यर ने सभा को संबोधित करते हुए स्वच्छ भारत मिशन  को एक जनआंदोलन बनाने की बात की। उन्होंने पिछले चार वर्षों के दौरान हुए फायदे को बनाए रखने की दिशा में शौचालयों के उन्नयन एवं रेट्रोफिटिंग के लिए वित्त पोषण एवं ऋण के महत्व को उजागर किया। उन्होंने कहा कि बैंकिंग फाइनेंस के सामाजिक बुनियादी ढांचा श्रेणी के तहत जल एवं स्वच्छता पहले से ही भारतीय रिजर्व बैंक के प्राथमिकता वाले क्षेत्रों के लिए ऋण ढांचे का हिस्सा है। उन्होंने ठोस एवं तरल अपशिष्ट प्रबंधन के लिए जलापूर्ति और बुनियादी ढांचे की भूमिका को रेखांकित किया। उन्होंने बताया कि बैंक एवं वित्तीय संस्थान किस प्रकार इन क्षेत्रों में सृजित बड़े अवसरों को भुना सकते हैं।
डीएफएस में सचिव श्री राजीव कुमार ने एसबीएम के तहत भारत में स्वच्छता कवरेज बढ़ाने में एमडीडब्ल्यूएस के प्रयासों की सराहना की और डब्ल्यूएएसएच ऋण के महत्व का पुरजोर समर्थन किया। उन्होंने बैंकरों एवं स्वच्छता विशेषज्ञों की एक विशेष समिति गठित करने की घोषणा की ताकि स्वच्छ क्रेडिट को आगे बढ़ाया जा सके। उन्होंने सभा को यह भी बताया कि देश भर में बैंकों की प्रत्येक शाखा के सभी शौचालयों को उनके ग्राहकों के अलावा आम जनता के लिए भी खोलने का निर्देश दिया गया है।
एक ओपन हाउस सत्र भी आयोजित किया गया जिसमें प्रतिभागियों ने भारत सरकार के दोनों सचिवों के साथ बातचीत की और अपने ऋण पोर्टफोलियो में जल एवं स्वच्छता की हिस्सेदारी बढ़ाने के लिए प्रतिबद्धता जताई। ओपन हाउस के बाद चुनिंदा बैंकों, एनबीएफसी और एमएफआई ने डब्ल्यूएएसएच ऋण के लिए उनके द्वारा किए जा रहे कार्यों पर केस स्टडी प्रस्तुत की।
स्वच्छ भारत मिशन ने पिछले चार वर्षों के दौरान ग्रामीण स्वच्छता में तेजी से प्रगति की है। स्वच्छता कवरेज आज बढ़कर 98 प्रतिशत हो गया है जो 2014 में 39 प्रतिशत था। देश भर में 5.47 लाख गांवों, 600 जिलों और 27 राज्यों एवं केंद्रशासित प्रदेशों को खुले में शौच मुक्त  पहले ही घोषित किया जा चुका है। भारत 2 अक्टूबर 2019 तक ओडीएफ का दर्जा हासिल करने के लिए अग्रसर है।
सूक्ष्म, लघु एवं मध्यम उद्यम मंत्रालय
एमएसएमई प्रदर्शन कार्यक्रम  को बढ़ाने और उसमें तेजी लाने पर जोर देने के साथ राष्ट्रीय एमएसएमई परिषद की पहली बैठक आयोजित हुई
भारत सरकार के सूक्ष्म, लघु और मध्यम उद्यम मंत्रालय ने 10 मई 2023 को नई दिल्ली के विज्ञान भवन में राष्ट्रीय एमएसएमई परिषद की पहली बैठक आयोजित की। राष्ट्रीय एमएसएमई परिषद की स्थापना एक प्रशासनिक और कार्यात्मक निकाय के रूप में रैंप  कार्यक्रम सहित एमएसएमई क्षेत्र में अनिवार्य सुधारों पर केंद्रीय मंत्रालयों/विभागों के बीच आपसी समन्वय, केंद्र और राज्यों के बीच आपसी तालमेल तथा सलाह एवं निगरानी का कार्य करने के लिए की गई है।
यह कार्यक्रम केंद्र की योजना "एमएसएमई के प्रदर्शन को बढ़ाना और तेजी लाना" के तत्वावधान में आयोजित किया गया था, जिसे प्रधानमंत्री श्री नरेन्द्र मोदी द्वारा जून 2022 में लॉन्च किया गया था। रैंप कार्यक्रम का उद्देश्य बाजार और ऋण तक पहुंच में सुधार करना, संस्थानों और शासन को मजबूत करना, केंद्र और राज्य, केंद्र-राज्य लिंकेज और साझेदारी में सुधार, विलंबित भुगतान के मुद्दों को संबोधित करना तथा एमएसएमई को समृद्ध बनाना है।
बैठक की अध्यक्षता केंद्रीय एमएसएमई मंत्री श्री नारायण राणे ने की। प्रतिभागियों को संबोधित करते हुए, मंत्री ने सभी राज्यों/केंद्र शासित प्रदेशों से एमएसएमई क्षेत्र के प्रचार और विकास की दिशा में काम करने का आह्वान किया ताकि उनके प्रयासों से इस क्षेत्र में आय और रोजगार में वृद्धि हो सके और देश की आर्थिक वृद्धि में योगदान मिल सके।
एमएसएमई राज्य मंत्री श्री भानु प्रताप सिंह वर्मा ने भी राष्ट्रीय एमएसएमई परिषद के उपाध्यक्ष के रूप में इस अवसर की शोभा बढ़ाई। उन्होंने विश्व स्तर पर प्रतिस्पर्धी बनने में एमएसएमई का समर्थन करने की आवश्यकता को दोहराया और केंद्र तथा राज्य स्तर की पहलों के बीच तालमेल विकसित करने की आवश्यकता पर बल दिया। इस संदर्भ में, उन्होंने कहा कि राष्ट्रीय एमएसएमई परिषद की महत्वपूर्ण भूमिका होगी तथा इसे केंद्र और राज्यों के प्रयासों के आपसी तालमेल का नेतृत्व करना चाहिए।
बैठक में केंद्रीय मंत्रालयों/विभागों के सचिवों और 24 राज्यों/केंद्र शासित प्रदेशों के प्रमुख सचिवों और नोडल अधिकारियों ने भाग लिया। एमएसएमई सचिव श्री बी.बी. स्वैन ने परिषद को संबोधित करते हुए राज्यों/केंद्र शासित प्रदेशों के प्रतिनिधियों से परियोजना में सक्रिय रूप से भाग लेने और एमएसएमई विकास के राष्ट्रीय एमएसएमई एजेंडे का हिस्सा बनने के लिए इस अवसर का लाभ उठाने का आग्रह किया तथा प्रोत्साहित किया।
राज्यों/केंद्र शासित प्रदेशों के प्रतिनिधियों ने परियोजना के बारे में उत्साह दिखाया और कार्यक्रम को सफल बनाने के लिए अपनी प्रतिबद्धता दोहराई।
स्वास्थ्य एवं परिवार कल्याण मंत्रालय
21.23 लाख जांचों के साथ, भारत ने पिछले 24 घंटों में सबसे अधिक जांच करने का एक बार फिर नया कीर्तिमान बनाया
लगातार पांच दिनों में दैनिक 20 लाख से अधिक जांचें की गईं
2.4 लाख की संख्या के साथ, 36 दिनों के बाद दैनिक नए मामले सबसे कम
दैनिक पॉजिटिविटी दर गिरकर 11.34 प्रतिशत पर आई
21.23 लाख से अधिक जांचों के साथ, भारत ने पिछले 24 घंटों में सबसे अधिक जांच करने का एक बार फिर नया कीर्तिमान बनाया है। लगातारपांच दिनों में दैनिक 20 लाख से अधिक जांचें भी की गई हैं। भारत ने जांच करने की अपनी क्षमता जनवरी, 2020 की तुलना में उल्लेखनीय रूप से बढ़ाकर अब 25 लाख जांच प्रति दिन कर ली है।
पिछले 24 घंटों में, कुल मिला कर, देश में 21,23,782 जांचें की गई हैं।
गिरावट की दिशा में बढ़ते हुए, दैनिक पॉजिटिविटी दर कम हो कर 11.34 प्रतिशत पर आ गई है।
दैनिक पॉजिटिविटी दर  नीचे दर्शाई गई है। 10 मई के बाद यह सबसे नीचे पाई गई है।
एक अन्य सकारात्मक घटनाक्रम में, भारत ने अब लगातार सातवें दिन तीन लाख से कम दैनिक नए मामले दर्ज कराये हैं।
पिछले 24 घंटों में, 2,40,842 दैनिक नए मामले दर्ज कराये गए। 17 अप्रैल, 2021 के बाद से यह सबसे कम संख्या है, जब दैनिक नए मामले 2.34 लाख थे।
भारत की दैनिक रिकवरी लगातार नौवें दिन दैनिक नए मामलों की तुलना में अधिक रही। पिछले 24 घंटों में, 3,55,102 रिकवरी दर्ज की गई।
भारत की कुल रिकवरी अब 2,34,25,467 हो गई है। राष्ट्रीय रिकवरी दर बढ़कर 88.30 प्रतिशत हो गई है।
दूसरी तरफ, भारत के कुल सक्रिय मामलों की संख्या गिरकर आज 28,05,399 पर आ गई।
पिछले 24 घंटों में, 1,18,001 की शुद्ध गिरावट दर्ज की गई है। अब यह देश के कुल पॉजिटिव मामलों की 10.57 प्रतिशत है।
भारत के कुल सक्रिय मामलों के 66.88 प्रतिशत में कुल सात राज्यों की भागीदारी है।
राष्ट्रीय मृत्यु दर वर्तमान में 1.13 प्रतिशत है।
पिछले 24 घंटों में, 3,741 मौतें दर्ज की गईं।
नई मौतों के 73.88 प्रतिशत में दस राज्यों की भागीदारी है। महाराष्ट्र में सर्वाधिक  मौतें दर्ज की गई। 451 दैनिक मौतों के साथ कर्नाटक दूसरे स्थान पर रहा।
राष्ट्रव्यापी टीकाकरण अभियान के तीसरे चरण के तहत देश में लगाये गए कोविड-19 टीकों की कुल संख्या आज लगभग 19.50 करोड़ से अधिक हो चुकी है।
आज सुबह 7बजे की अस्थायी रिपोर्ट के अनुसार,28,00,808 सत्रों के जरिये कुल मिला कर 19,50,04,184 टीके लगाये जा चुके हैं। इनमें 97,52,900 एचसीडब्ल्यू शामिल हैं जिन्होंने पहली खुराक ली है जबकि 67,00,614 एचसीडब्ल्यू ने दूसरी खुराक प्राप्त की है,1,49,52,345 एफएल्डब्ल्यू 83,26,534 एफएल्डब्ल्यू ,18-44 आयु समूह के 99,93,908 लाभार्थियों ने पहली खुराक,45 से 60 वर्ष की आयु के बीच के 6,06,90,560 लाभार्थियों ने पहली खुराक तथा 97,87,289 लाभार्थियों ने दूसरी खुराक प्राप्त की है। 60 वर्ष से अधिक आयु के 5,65,55,558 लाभार्थियों ने पहली खुराक तथा 1,82,44,476 लाभार्थियों ने दूसरी खुराक प्राप्त की है।
|
|
एचसीडब्ल्यू
|
|
पहली खुराक
|
|
97,52,900
|
|
दूसरी खुराक
|
|
67,00,614
|
|
एफएल्डब्ल्यू
|
|
पहली खुराक
|
|
1,49,52,345
|
|
दूसरी खुराक
|
|
83,26,534
|
|
18-45 आयु समूह
|
|
पहली खुराक
|
|
99,93,908
|
|
45 से 60 वर्ष के बीच का आयु समूह
|
|
पहली खुराक
|
|
6,06,90,560
|
|
दूसरी खुराक
|
|
97,87,289
|
|
60 वर्ष से अधिक
|
|
पहली खुराक
|
|
5,65,55,558
|
|
दूसरी खुराक
|
|
1,82,44,476
|
|
कुल
|
|
|
|
19,50,04,184
देश में लगाये गए कुल टीकों के 66.27 प्रतिशत में दस राज्यों की भागीदारी है।
एमजी/एएम/एसकेजे/डीसी
(
रक्षा मंत्रालय
भारतीय सैन्य दल ने रूस के ऑरेनबर्ग में शंघाई सहयोग संगठन  शांतिपूर्ण मिशन अभ्यास 2021 के छठे संस्करण में भाग लिया
संयुक्त आतंकवाद विरोधी अभ्यास शांतिपूर्ण मिशन एक बहुपक्षीय अभ्यास है जिसे शंघाई सहयोग संगठन  के सदस्य देशों के बीच सैन्य कूटनीति के एक भाग के रूप में द्विवार्षिक रूप से आयोजित किया जाता है। इस अभ्यास, शांतिपूर्ण मिशन, के छठे संस्करण की रूस द्वारा दक्षिण पश्चिम रूस के ऑरेनबर्ग क्षेत्र में 13 से 25 सितंबर 2021 तक मेजबानी की जा रही है। इस अभ्यास का उद्देश्य एससीओ सदस्य देशों के बीच घनिष्ठ संबंधों को बढ़ावा देना और बहुराष्ट्रीय सैन्य टुकड़ियों का नेतृत्व करने की सैन्य अधिकारियों की क्षमताओं में वृद्धि करना है।
200 सैन्य कर्मियों के साथ सभी हथियारों की संयुक्त क्षमता में भारतीय वायु सेना के 38 कर्मियों को भी शामिल करने के बाद संयुक्त भारतीय सैन्य दल इस मिशन-2021 अभ्यास में भाग ले रहा है। भारतीय दल को दो आईएल-76 विमानों द्वारा अभ्यास क्षेत्र में भेजा ग़या था। इस अभ्यास में शामिल होने के लिए जाने से पहले सैन्य दस्ते ने दक्षिण पश्चिमी कमान के तत्वावधान में प्रशिक्षण और तैयारी की थी ।
यह अभ्यास शंघाई सहयोग संगठन  देशों के सशस्त्र बलों के बीच सर्वोत्तम प्रथाओं को परस्पर साझा करने में सक्षम होगा। यह अभ्यास एससीओ राष्ट्रों के सशस्त्र बलों को बहुराष्ट्रीय और संयुक्त वातावरण के शहरी परिदृश्य में आतंकवाद-रोधी अभियानों में प्रशिक्षित करने का अवसर भी प्रदान करेगा। इस अभ्यास के दायरे में पेशेवर आपसी सम्पर्क, अभ्यास और प्रक्रियाओं की आपसी समझ, संयुक्त कमान और नियंत्रण संरचनाओं की स्थापना और आतंकवादी खतरों का उन्मूलन करना शामिल है।
शांतिपूर्ण मिशन 2021 का अभ्यास आतंकवाद का मुकाबला करने के लिए परस्पर सैन्य संपर्कों और वैश्विक सहयोग में एक ऐतिहासिक घटना है।
प्रधानमंत्री कार्यालय
प्रधानमंत्री ने भारत के पहले प्रधानमंत्री पंडित जवाहर लाल नेहरू को उनकी जयंती पर श्रद्धांजलि अर्पित की
प्रधानमंत्री श्री नरेंद्र मोदी ने भारत के प्रथम प्रधानमंत्री पंडित जवाहर लाल नेहरू को उनकी जयंती पर श्रद्धांजलि अर्पित की है।
श्री मोदी ने कहा है कि, "देश के प्रथम प्रधानमंत्री पं. जवाहर लाल नेहरू को उनकी जयंती पर मेरी विनम्र श्रद्धांजलि।"
प्रधानमंत्री कार्यालय
प्रधानमंत्री कल कोविन वैश्विक सम्मेलन को संबोधित करेंगे
प्रधानमंत्री श्री नरेन्द्र मोदी कल, 5 जुलाई 2021 को दोपहर तीन बजे कोविन वैश्विक सम्मेलन को संबोधित करेंगे।
प्रधानमंत्री कार्यालय के ट्वीट में बताया गया “@narendramodiकल, 5 जुलाई को दोपहर तीन बजे#CoWINGlobalConclave को संबोधित करेंगे।”
पृथ्वी विज्ञान मंत्रालय
दक्षिणपश्चिम मानसून पूर्वोत्तर राज्यों तथा उप-हिमालयी पश्चिम बंगाल और सिक्किम की ओर बढ़ा
भारतीय मौसम विज्ञान विभाग के राष्ट्रीय मौसम पूर्वानुमान केंद्र के अनुसारः

1. दक्षिणपश्चिम मानसून की प्रगति
♦ दक्षिणपश्चिम मानसून आज 6 जून, 2021 को मध्य अरब सागर के कुछ और हिस्सों, महाराष्ट्र के कुछ और भागों, संपूर्ण कर्नाटक, तेलंगाना के कुछ और हिस्सों, पूरे तमिलनाडु, आंध्र प्रदेश के कुछ और भागों, मध्य बंगाल की खाड़ी के कुछ और हिस्सों और उत्तर-पूर्व बंगाल की खाड़ी ओर आगे बढ़ गया और वहां से भारत के संपूर्ण पूर्वोत्तर राज्य , उप-हिमालयी पश्चिम बंगाल और सिक्किम के अधिकांश हिस्सों की ओर बढ़ गया है।
♦ मानसून की उत्तरी सीमा  अक्षांश 18.0° उत्तर/ देशांतर 65°पूर्व, अक्षांश 18.5° उत्तर/ देशांतर 70°पूर्व, अलीबाग, पुणे, मेडक, नलगोंडा, रेंताचिंताला, श्रीहरिकोटा अक्षांश 14° उत्तर/ देशांतर 85.0°पूर्व, 16° उत्तर/88°पूर्व, 20°उत्तर/ 90.5°पूर्व तथा 24.0°उत्तर/89.5°पूर्व तथा बागडोगरा से गुजरती है। 
♦ आज 0830 बजे आईएसटी को समाप्त होने वाले समय के लिए पिछले 24 घंटों में हुई वर्षा की मुख्य मात्राः तिरुमयम -19; त्रिपुरा, गंगटोक प्रत्येक-11; श्रीराली, अनंतपुर प्रत्येक-10; मनकी, भटकल, चिक्कमंगलुरु, कड्डपा, पेरामबलुर प्रत्येक-9; थाणे, पूर्वी खासी पहाड़ी, रिवा, होनावर प्रत्येक-8; रायगड़, वडगांव , अगरतला, कुड्डालोर प्रत्येक-7; तिरुपति-6 ।
- पूर्वानुमान और चेतावनी
♦दक्षिण-पश्चिमी हवाओं के मजबूत होने और उप-हिमालयी पश्चिम बंगाल के ऊपर तथा निचले क्षोभमंडल स्तर के पड़ोस में चक्रवाती सर्कुलेशन के कारण अगले 4-5 दिनों के दौरान पूर्वोत्तर राज्यों तथा निकटवर्ती पूर्व भारत में व्यापक वर्षा हो सकती है। 06 तथा 08 तारीख को अरुणाचल प्रदेश, 08, 09 तारीख को असम और मेघालय तथा उप-हिमालयी पश्चिम बंगाल और सिक्किम; 06-07 तारीख को नगालैंड, मणिपुर, मिजोरम तथा त्रिपुरा, 08-09 तारीख को ओडिशा, 10 जून को गांगेय पश्चिम बंगाल के कुछ स्थानों पर भारी वर्षा हो सकती है। आज, 06 जून को असम और मेघालय और उप-हिमालयी पश्चिम बंगाल और सिक्किम में और 10 जून को ओडिशा में भारी से बहुत भारी वर्षा होने की संभावना है ।
♦उत्तर महाराष्ट्र तट से उत्तर केरल तट तक औसत समुद्र स्तर पर अपतटीय गर्त के प्रभाव के कारण तथा निचले क्षोभमंडल स्तर में कोंकण और गोवा के ऊपर चक्रवाती सर्कुलेशन के कारण दक्षिण प्रायद्वीपीय भारत तथा पश्चिम तट के हिस्सों में आज 6 जून, 2021 को आंधी, बिजली कड़कने और तेज हवा के साथ छिटपुट से व्यापक वर्षा हो सकती है, इसके बाद तीव्रता में कमी की संभावना।

कृपया स्थान विशिष्ट पूर्वानुमान और चेतावनी के लिए मौसम एप डाउनलोड करें, एग्रोमेट परामर्श के लिए मेघदूत एप और बिजली गिरने की चेतावनी के लिए दामिनी एप और जिलेवार चेतावनी के लिए राज्य एमसी/आरएमसी वेबसाइटों पर जाएं।